
	˝Consiliul Superior al Magistraturii 
este garantul independenţei justiţiei˝ 
(art. 133 alin.1 din Constituţie, republicată)

Grupul de lucru privind procedura de asigurare profesională obligatorie a judecătorilor şi procurorilor






ANUNŢ
privind invitarea reprezentanţilor asociaţiilor profesionale ale magistraţilor în cadrul Grupului de lucru privind procedura de asigurare profesională obligatorie a judecătorilor şi procurorilor


	În şedinţa din data de 13 martie 2019, Comisia nr. 2 - „Resurse umane şi organizare” din cadrul Consiliului Superior al Magistraturii a decis constituirea unui grup de lucru în scopul reglementării procedurii pentru asigurarea profesională obligatorie a judecătorilor şi procurorilor, potrivit art. 96 alin. (11) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare.
	În cadrul întâlnirii din data de 18 martie 2019, Grupul de lucru privind procedura de asigurare profesională obligatorie a judecătorilor şi procurorilor a apreciat că pentru stabilirea principalelor aspecte ce urmează a fi reglementate la nivelul legislaţiei secundare se impune consultarea asociaţiilor profesionale ale magistraților.
	În acest scop, asociaţiile profesionale ale magistraților interesate pot să-şi desemneze reprezentantul până la data de 22 martie 2019 şi să comunice numele şi datele de contact ale persoanelor astfel desemnate la adresa de e-mail simona.negoita@csm1909.ro, urmând ca ulterior acestora să le fie comunicate materialele aferente şi data la care se va organiza întâlnirea.

